Mattenschanze

Mattenschanze er også det tyske ordet for plastbakke.

Mattenschanze (norsk: Mattenbakken) var et skihoppanlegg ved Eggli i Gstaad i Sveits. Anlegget besto av fem hoppbakker med størrelse K88, K60, K40, K30 og K15. Den største bakken ble brukt i den sveitsiske hoppuka og verdenscupen. Hoppanlegget var eid av Gstaad Ski Club.

Hovedbakken ble bygd i 1916 og ombygd flere ganger, sist i 1972. Ved den siste ombyggingen ble den utvidet til K88. Mattenschanze var mellom 1946 og 1966 arena for det årlige hopprennet Montgomery Cup, oppkalt etter den britiske feltmarskalk Bernard Law Montgomery, og i årene 1967-1990 den sveitsiske hoppuka, som da besto av renn i Gstaad, Le Locle (til og med 1977), St. Moritz og Engelberg. Da verdenscupen startet opp i 1979/80, ble den sveitsiske hoppuka en del av den.

Det siste verdenscuprennet i Gstaad ble arrangert i 1990. Fra 1992 ble hoppanlegget stående ubrukt og til forfalls, ettersom alle bakkene hadde foreldet bakkeprofil etter at V-stilen var blitt innført. I 2000 ble det tatt et initiativ til å få modernisert anlegget, men det mislyktes, og hoppanlegget ble revet i 2008.

Den siste bakkerekorden i K88-bakken var 92 meter, satt av Ernst Vettori (Østerrike) i verdenscupen 21. februar 1986.

Viktige renn
Montgomery Cup
Montgomery Cup var et årlig internasjonalt hopprenn som i årene 1946-1966 ble arrangert av Gstaad Ski Club i Mattenschanze. Rennet var oppkalt etter den britiske feltmarskalk Bernard Law Montgomery, som skjenket skiklubben vinnertrofeet for rennet.
 År Vinner 1946  Bruno Trojani 1947  Fritz Tschannen 1948  Hans Zurbriggen 1949  Willy Klopfenstein 1950  Rudolf Bärtschi 1951  Fritz Tschannen 1952  Jan Aamnes År Vinner 1953  Pentti Heino 1954  Per Thyness 1955  Arne Nilsen 1956  Andreas Däscher 1957  Andreas Däscher 1958  Andrzej Gąsienica Daniel 1959  Nilo Zandanel År Vinner 1960  Øyvind Fløystad 1961  Arnfinn Malm 1962  Arnfinn Malm 1963  Arnfinn Malm 1964 Ikke arrangert 1965  Sepp Zehnder 1966  Richard Pfiffner

Den sveitsiske hoppuka
 År Vinner Andre Tredje 3. februar 1967  Reinhold Bachler  Seppo Hannula  Harald Gimse 31. januar 1969  Bjørn Wirkola  Hans Schmid  Takashi Fujisawa 29. januar 1971  Hans Schmid  Tauno Käyhkö  Gilbert Poirot 26. januar 1973  Tauno Käyhkö  Hans Schmid  Rudolf Höhnl 21. januar 1975  Hiroshi Itagaki  Ernst von Grünigen  Toni Innauer 1. februar 1977  Walter Steiner  Alfred Pungg  Kari Ylianttila 27. januar 1978  Hansjörg Sumi  Axel Zitzmann  Robert Mösching 16. februar 1979  Hansjörg Sumi  Lido Tomasi  Thomas Meisinger

Verdenscuprenn (den sveitsiske hoppuka)
 Dato Vinner  Andre Tredje 29. februar 1980  Hansjörg Sumi  Roger Ruud  Hubert Neuper 23. januar 1981  Johan Sætre  Armin Kogler  Roger Ruud 28. januar 1983  Horst Bulau  Roger Ruud  Ernst Vettori 15. februar 1985 Avlyst pga. snøvær 21. februar 1986  Ernst Vettori  Rolf Åge Berg  Matti Nykänen 22. januar 1988  Pavel Ploc  Miran Tepeš  Jens Weißflog 9. februar 1990  František Jež  Miran Tepeš  Ari-Pekka Nikkola

Kilder
Gstaad Saanenland Tourismus: Mattenschanze auf dem Absprung in die Gstaader Sport-Geschichte (15. mai 2008)
Reconstruction Matten ski jumping hill Gstaad, 2000
Skisprungschanzen-Archiv: Gstaad
Anzeiger von Saanen: Die Tage der Mattenschanze sind gezählt (16. mai 2008)
Adam Kwieciński: Hoppresultater (besøkt 7. mars 2016)

Andre eksterne lenker
British Pathé: Monty presents his skiing cup (28. februar 1949, video)

Kategori:Hoppbakker i Sveits
Kategori:Byggverk fullført i 1916
Kategori:Byggverk revet i 2008
Kategori:Tidligere byggverk i Sveits
Kategori:1916 i Sveits
Kategori:Sport i Sveits i 2008